b'\n_START_ARTICLE_\nTyskert\xc3\xb8s\n_START_PARAGRAPH_\nTyskert\xc3\xb8s, tyskerpige, feltmadras, tyskerluder, syfilishoppe er neds\xc3\xa6ttende betegnelser for kvinder i Danmark og Norge, der under 2. verdenskrig indlod sig med soldater fra de tyske bes\xc3\xa6ttelsestropper. Pigerne var hadet som  forr\xc3\xa6dere, kollaborat\xc3\xb8rer og modstandere af modstandsbev\xc3\xa6gelsen. De illegale aviser angreb dem p\xc3\xa5 lige fod med v\xc3\xa6rnemagere og stikkere ofte med navn og adresse. Ca. 300 tyskerpiger blev d\xc3\xb8mt for angiveri (stikkeri: at give en myndighed besked om at nogen har beg\xc3\xa5et noget ulovligt)._NEWLINE_Man tog ikke hensyn til at de unge piger kunne blive forelsket i de tyske soldater. _NEWLINE_Hverken den tyske eller danske stat gjorde den intime omgang mellem de danske piger og de tyske soldater ulovlig. _NEWLINE_En procent af den danske befolkning ville have pigerne henrettet, 20% ville have dem f\xc3\xa6ngslet, men st\xc3\xb8rstedelen mente, at de skulle m\xc3\xa6rkes som j\xc3\xb8derne.  _NEWLINE_Det ansl\xc3\xa5s, at der var mellem 40.000 - 60.000 tyskerpiger i Danmark. Ca. 5.500  b\xc3\xb8rn blev f\xc3\xb8dt som resultat af disse forhold, men det ansl\xc3\xa5s uofficielt, at der var omkring 12.000. Mange blev adopteret af familien. B\xc3\xb8rnene blev udpeget som horeunger eller tyskerunger. _NEWLINE_Efter bes\xc3\xa6ttelsen blev pigerne chikaneret og ydmyget \xe2\x80\x93 ofte ved offentlig udstilling, ved at blive kl\xc3\xa6dt af og f\xc3\xa5 klippet h\xc3\xa5ret af. Som i de fleste andre besatte lande. Den almindelige holdning var ofte, at pigerne var grimme, mindre begavede, l\xc3\xb8sagtige og halv prostituerede. Kvinder og m\xc3\xa6nd, der sympatiserede med nazismen, blev chikaneret efter krigen.'